skjellige Modifikationer af Chinidin, saaledes som Herapath antog. Opløses nemlig det 

 her omtalte Salt i varm Vinaand under Tilsætning af lidt Jodbrinte, saa udskilles ved For- 

 tynding med noget Vand, Afkøling og Henstand rødbrune, temmelig korte Prismer af 1ste 

 Chinidinperjodidsulfat med alle dettes fysiske Egenskaber. 



0,2478 forbrugte til Affarvning 6*,27 Natriumhyposulfit (hvoraf 77? = 1? Jod. 



0,3000 gav 0,2766 Jodsølv. 



Fundet: Theori for 1ste Chinidinperjodidsulfat: 



32,2 Proc. frit Jod 33,65 

 49,82 — Jod 50,46 



2det Chinidinperjodidsulfat farver næppe koldt, svagt kogende Svovlkulstof, men 

 hverken Chloroform eller Æther. Det er temmelig letopløseligt i varm Vinaand. Allerede 

 ved Rystning med kold Vinaand og Kvægsølv danner det Kvægsølvjodure og et næsten 

 hvidt Kvægsølvjodiddobbeltsalt, der opløses ved Opvarmning, men ved Afkøling afsætter sig 

 som et hvidt, fuldkommen amorft Bundfald, som under Mikroskopet viser sig at bestaae af 

 gærcellelignende Kugler. 



Forbindelsen selv lader sig ikke omkrystallisere, idetmindste ikke af kogende 

 Vinaand. Ved langsom Afkøling udskiller Opløsningen dels et rødbrunt Pulver, blandet 

 med sorte, halvsmeltede Masser, dels Grupper af diamantglindsende, brune Prismer med 

 blaalig Reflex, der aldeles ligne 1ste Chinidinperjodidsulfat, og ogsaa indeholde temmelig 

 nær samme Mængde frit Jod (fundet 34,3 Proc.; Theori 33,65) men som dog bestaa af en 

 ganske anden Forbindelse. De tabe nemlig deres Glands allerede ved Vaskning med svag 

 Vinaand, og de virke kraftigt absorberende paa plansat Lys: || sortebrun til uigjennemsigtig, 

 + gulbrun til brun. Jeg har desværre ikke kunnet undersøge denne Forbindelse nøjere, 

 dels fordi den dannes i forholdsvis ringe Mængde, dels fordi det næppe er muligt at rense 

 den fuldstændig for de Stoffer, der opstaa samtidig med den. 



E. Æthylchinidinfoibindelse. 



Jodæthylchinidin faaes let ved til en vinaandig Opløsning af Chinidin at sætte Jod- 

 æthyl med en rigelig Mængde Æther. Ved Henstand fyldes da Flasken med farveløse, 

 silkeglindsende, flere Centimetre lange Naale af Jodæthylchinidin. Til de af Stenhouse 1 ) 

 givne, temmelig sparsomme Oplysninger om Æthylchinidinforbindelserne , kan jeg føje 

 følgende : 



■) Lond. Royal Soc. Proceed. 12, 491. 



